Гіганцкі бамбук у Вялікім павільёне
Кактусавы павільён
Павільён «Вікторыя»
Італьянскі сад з трапічнай аранжарэяй
**Берлінскі батанічны сад** (ням.: Botanischer Garten und Botanisches Museum Berlin-Dahlem) — адзін з найбуйнейшых і найстарэйшых батанічных садоў Германіі і свету.

Сад размешчаны ў наваколлі Далема берлінскай адміністрацыйнай акругі Штэгліц-Цэлендорф. Ён быў пабудаваны паміж 1897 і 1910 годамі, пад кіраўніцтвам вядомага батаніка Адольфа Энглера, з тым намерам, каб прадставіць экзатычныя расліны з нямецкіх калоній. Пасля смерці Энглера, згодна з яго воляй, ён быў пахаваны ў створаным ім садзе.

Гісторыя
--------

Берлінскі Батанічны сад мае больш як 300-гадовую гісторыю. Папярэднік саду быў створаны ў пачатку XVII стагоддзя і спачатку знаходзіўся ў садах замка Берліна. У 1679 Вялікі курфюрст даў указанне, каб адкрыць сельскагаспадарчы сад, які быў закладзены ў Шонебергу, вёсцы недалёка ад Берліна (цяпер адзін з яго раёнаў), на месцы цяперашняга парка ням.: Heinrich-von-Kleist. Карл Людвіг Вілдэноф дамогся, каб сад быў аддадзены ў 1809 годзе Берлінскаму ўніверсітэту, пасля чаго сад развіўся да сусветна вядомага ды прызнанага «Батанічнага саду» з навуковым характарам працы.

Склад саду
----------

Батанічны сад з’яўляецца часткай Свабоднага ўніверсітэта Берліна. Батанічны музей (ням.: Botanisches Museum) з вялікім гербарыем (ням.: Herbarium Berolinense) і буйная навуковая бібліятэка таксама з’яўляюцца часткай саду.

Батанічны сад займае плошчу ў 43 гектары. У садзе вырошчваецца каля 22.000 розных відаў раслін. Комплекс складаецца з некалькіх будынкаў і аранжарэй, такіх як Кактусавы павільён і павільён Вікторыя (у якім знаходзяцца калекцыя архідэй, казуркаядных раслін і гіганцкая вадзяная белая лілея *Victoria-Seerosen*). Агульная плошча ўсіх аранжарэй складае 6000 м². Тыя часткі саду, якія знаходзяцца пад адкрытым небам, сартуюцца па геаграфічнаму паходжанню і маюць агульную плошчу 13 га. Дэндрарый саду складае 14 гектараў.

Найбольш вядомая частка саду — Вялікі павільён (ням.: Das Große Tropenhaus), найбуйнейшая аранжарэя ў свеце. Будынак сталёвай канструкцыі пакрыты шклом, дасягае 25 метраў у вышыню, займае плошчу 30 на 60 метраў. Тэмпература ўсярэдзіне збудавання падтрымліваецца на ўзроўні 30 °C пры высокай вільготнасці паветра. Сярод шматлікіх трапічных раслін, у павільёне расце гіганцкі бамбук.

Час працы
---------

Батанічны сад працуе штодзённа, акрамя 24 снежня. Аранжарэі, касы і ўваход у парк зачыняюцца за 30 хвілін да заканчэння працы.

| № | Месяц | Адкрыцце | Закрыцце | Заўвагі |
| --- | --- | --- | --- | --- |
| 1 | Студзень | 9.00 | 16.00 |  |
| 2 | Люты | 9.00 | 17.00 |  |
| 3 | Сакавік | 9.00 | 18.00 | 31 сакавіка 2012 сад будзе адчынены з 8.00 |
| 4 | Красавік | 9.00 | 20.00 | З 28 красавіка па 30 красавіка 2012 года сад будзе зачыняцца 21.00 |
| 5 | Май | 9.00 | 21.00 |  |
| 6 | Чэрвень | 9.00 | 21.00 |  |
| 7 | Ліпень | 9.00 | 21.00 |  |
| 8 | Жнівень | 9.00 | 20.00 |  |
| 9 | Верасень | 9.00 | 19.00 | 1 і 2 верасня 2012 сад адчыняецца ў 8.00 |
| 10 | Кастрычнік | 9.00 | 18.00 |  |
| 11 | Лістапад | 9.00 | 16.00 |  |
| 12 | Снежань | 9.00 | 16.00 |  |

Батанічны музей працуе штодзённа з 10.00 да 18.00, акрамя 24 снежня.

Бібліятэка працуе з панядзелка па пятніцу з 9.00 да 18.00 (у час летніх вакацый час працы скарачаецца).

Транспарт
---------

Батанічны сад знаходзіцца ў паўднёва-ўсходняй частцы Берліна. Грамадскім транспартам можна дабрацца:

* метрапалітэнам лініі U9 да станцыі *Rathaus Steglitz*, далей аўтобусам № Х83 да прыпынку *Kunigin-Luise-Platz/Botanischer Garten* ці аўтобусам № М48 да прыпынку *Botanischer Garten*;
* метрапалітэнам лініі U3 да станцыі *Rathaus Steglitz*, далей аўтобусам № Х83 да прыпынку *Kunigin-Luise-Platz/Botanischer Garten* ці аўтобусам № Х83 ды 101 да прыпынку *Kunigin-Luise-Platz/Botanischer Garten*;
* хуткім трамваем S1 да прыпынку *Botanischer Garten*, далей 10 хвілін пешшу.

Кошт уваходу
------------

Уваходны квіток на дзень:

* Дарослыя — 6€,
* Ільготны квіток — 3€,
* Сямейны — 12€,
* Летні вячэрні квіток (уваход пасля 17.00) — 3€.

Абанемент на год:

* Дарослыя — 50€,
* Ільготны — 20€,
* Сямейны — 100€.

Уваход толькі ў Батанічны Музей:

* Дарослыя — 2,5€,
* Ільготны — 1,5€,
* Сямейны — 0,5€.

Зноскі
------

1. ↑  Афіцыйны сайт Батанічнага саду (англ.) (недаступная спасылка) Архівавана 28 чэрвеня 2010.
2. ↑  Афіцыйны сайт Батанічнага саду (ням.) (недаступная спасылка) Архівавана 4 лістапада 2011.
3. ↑  Схема Берлінскага метрапалітэна
4. ↑  Кошт уваходу на афіцыйным сайце (англ.) (недаступная спасылка) Архівавана 1 кастрычніка 2011.

Спасылкі
--------

* Афіцыйны сайт Берлінскага батанічнага саду  (ням.)  (англ.)
* Сайт Свабоднага ўніверсітэта Берліна  (ням.) Архівавана 27 лютага 2010.

|  |  |
| --- | --- |
| ⚙️   У сацыяльных сетках | Facebook |
| Фота, відэа і аўдыё | Instagram |
| Слоўнікі і энцыклапедыі | Britannica (онлайн) |
| 

| Нарматыўны кантроль |
| --- |
| BNF: 12168484r · CiNii: DA18272532 · GND: 1125722673 · ISNI: 0000000121494765 · LCCN: n80146344 · NKC: ko2003209294, ko2003209292, ko2003209293 · NUKAT: n2008065076 · VIAF: 121581826 · ULAN: 500308095 |

 |